આધારના સર્વરનો એક્સેસ જેની પાસે હોય તેવી પાસે તેનાથીય વધારે માહિતી મળવાનું સરળ બની જાય. તમારો ફોન પણ આધાર સાથે જોડવાનો છે. તમે ફોનમાં જીપીએસ ચાલુ રાખો એટલા આખો દિવસ ક્યાં રખડપટ્ટી કરી તે નોંધાતું રહે. તેનો અર્થ એ કે તમે સવારે ઘરેથી કેટલા વાગ્યે નીકળ્યા, ક્યાં ક્યાં ફર્યા, કયા રેસ્ટોરન્ટમાં જમીને કેટલું બિલ ઓનલાઇન ચૂકવ્યું, પેટ્રોલ કાર્ડથી કેટલું પેટ્રોલ કયા પંપે ભરાવ્યું, કયા શોરૂમાં જઈને શું ખરીદી આવ્યા તે બધું જ જાણી શકાય.